Chiles hovedstad i flammer: »Vi er i krig mod en magtfuld fjende« - politiken.dk
Demonstranter flygter fra tåregas under protester i Chiles hovedstad Santiago.
Demonstranter flygter fra tåregas under protester i Chiles hovedstad Santiago. Foto: Ivan Alvarado/Ritzau Scanpix
Internationalt 21. okt. 2019 kl. 11.42
En by i undtagelsestilstand med politi og militær, der anvender tåregas og vandkanoner mod demonstranter, offentlig transport, der er lukket ned og butikker med skodder for vinduer.
Urolighederne i Chile fortsætter særligt i hovedstaden Santiago.
»Vi er i krig mod en magtfuld fjende, som er villig til at bruge vold uden grænser«, siger Chiles præsident, Sebastián Piñera, ifølge AP.
Senest er fem personer søndag omkommet i en brand på en tøjfabrik i Chile. En brand, der angiveligt blev startet, da nogle personer var i gang med at plyndre bygningen. Det hæver dødstallet til otte personer, da tre personer mindre end 24 timer tidligere døde på grund af en brand i et supermarked.
De voldsomme uroligheder og protester startede med en udbredt utilfredshed med stigende billetpriser på offentlig transport. Senere har det udviklet det sig til en generel protest mod høje leveomkostninger i Chile.
Sådan har det set ud i Santiago de seneste døgn:
Demonstranter satte ild til metrostationer som protest mod stigende billetpriser. Chiles præsident var senere ude og trække ændringen tilbage.
Demonstranter satte ild til metrostationer som protest mod stigende billetpriser. Chiles præsident var senere ude og trække ændringen tilbage. Foto: Javier Torres/Ritzau Scanpix
Demonstranters sammenstød med kampklædt politi.
Demonstranters sammenstød med kampklædt politi. Foto: Ivan Alvarado/Ritzau Scanpix
Chilenske brandmænd forsøger at slukke brændende busser under urolighederne byen Santiago.
Chilenske brandmænd forsøger at slukke brændende busser under urolighederne byen Santiago. Foto: Martin Bernetti/Ritzau Scanpix
Foto: Dragomir Yankovic/Ritzau Scanpix
Indbyggere plyndrer et supermarked i Santiago. Urolighederne er en konsekvens af høje levevilkår i Chile.
Indbyggere plyndrer et supermarked i Santiago. Urolighederne er en konsekvens af høje levevilkår i Chile. Foto: Dragomir Yankovic/Ritzau Scanpix
En demonstrant bliver anholdt af politiet i Santiago. Ifølge AP er 1500 mennesker blevet anholdt indtil videre.
En demonstrant bliver anholdt af politiet i Santiago. Ifølge AP er 1500 mennesker blevet anholdt indtil videre. Foto: Claudio Reyes/Ritzau Scanpix
En demonstrant flager med det chilenske flag foran soldater.
En demonstrant flager med det chilenske flag foran soldater. Foto: Ivan Alvarado/Ritzau Scanpix